ไทยเตรียมเสนอเอกสารสำคัญด้านสังคมต่อผู้นำประเทศสมาชิกอาเซียน อีก 9 ฉบับ เพื่อรับรองในการประชุมสุดยอดอาเซียน
ไทยเตรียมเสนอเอกสารสำคัญด้านสังคมต่อผู้นำประเทศสมาชิกอาเซียน อีก 9 ฉบับ เพื่อรับรองในการประชุมสุดยอดอาเซียน     นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ กล่าวถึงการประชุมสุดยอดอาเซียน ครั้งที่ 35 ที่ไทยจะเป็นเจ้าภาพจัดขึ้นช่วงต้นเดือนพฤศจิกายนนี้ ว่า ถือเป็นครั้งที่ 2 ที่ไทยจะจัดในฐานะประฐานอาเซียนปีนี้ และถือเป็นครั้งพิเศษกว่าครั้งแรกที่จัดช่วงเดือนมิถุนายนที่ผ่านมา คือจะมีผู้นำประเทศสมาชิกอาเซียน และประเทศคู่เจราจา เดินทางมายังประเทศไทยเพื่อรวมประชุมในครั้งนี้ โดยในส่วนของการประชุมที่เกี่ยวข้องกับด้านสังคมวัฒนธรรม ซึ่งเป็น 1 ใน 3 เสาหลักขับเคลื่อนอาเซียนครั้งนี้จะมีการเสนอเอกสารต่อผู้นำ ต่อเนื่องจากครั้งก่อนอีก 9 ฉบับ โดย 6 ฉบับ เสนอเพื่อการรับรอง ประกอบด้วย ปฏิญญาว่าด้วยการคุ้มครองเด็กจากการแสวงหาผลประโยชน์จากสื่อออนไลน์ในอาเซียน ,ปฏิญญาอาเซียนว่าด้วยสิทธิเด็กในบริบทของการโยกย้ายถิ่นฐาน ,ปฏิญญากรุงเทพว่าด้วยการเสริมสร้างการเป็นหุ้นส่วนทางการศึกษาเพื่อบรรลุเป้าหมายการพัฒนาที่ยั่งยืน ,แถลงการณ์ร่วมว่าด้วยการยืนยันคำมั่นในความก้าวหน้าการดำเนินงานด้านสิทธิเด็ก ,ปฏิญญาผู้นำอาเซียนว่าด้วยความมั่นคงการพึ่งตนเองด้านวัคซีน และแถลงการณ์ร่วมอาเซียนว่าด้วยการเปลี่ยนแปลงสภาพภูมิอากาศ ส่วนเอกสารอีก 3 ฉบับ เป็นเอกสารเพื่อทราบ ได้แก่ เรื่องแนวทางตอบสนองความต้องการเหยื่อการค้ามนุษย์ ตามอนุสัญญาอาเซียนว่าด้วยการต่อต้านการค้ามนุษย์ โดยเฉพาะในสตรีและเด็ก ,แผนปฏิบัติการระดับภูมิภาคเพื่อขับเคลื่อนการดำเนินงานว่าด้วยการเสริมสร้างความเข้มแข็งให้เด็ก เยาวชนที่ตกหล่นทางด้านการศึกษา และเรื่องการบริหารจัดการในภาครัฐ ถ้อยแถลงอาเซียนว่าด้วยการส่งเสริมธรรมาภิบาล เร่งยกระดับภาคราชการ ครัวเรือนในยุคดิจิตัล ซึ่งการรับรองเอกสารทั้งหมดนี้ถือเป็นเรื่องสำคัญที่กำหนดทิศทางสังคมอาเซียนในอนาคต นายปรเมธี วิมลศิริ กล่าวเชิญชวนประชาชนไทย ร่วมติดตามการประชุมสุดยอดอาเซียนในครั้งนี้ เพราะทุกความคืบหน้าล้วนส่งผลกระทบต่อประชาชนทุกคน พร้อมขอประชาชนร่วมเผยแพร่ภาพพจน์ที่ดีของประเทศ เป็นเจ้าภาพที่ดีร่วมกัน